Boeing 767 farþegaþota Icelandair er nú komin langleiðina til Suðurskautslandsins og á að lenda þar núna laust fyrir klukkan eitt.
Flugvélin lagði af stað frá Keflavíkurflugvelli á miðvikudagskvöld og fór í einum legg alla leið suður til Höfðaborgar í Suður-Afríku. Sá leggur er um 12.000 kílómetrar. Þar fór áhöfnin í hvíld og fyllti á eldsneytistankana og snemma í morgun var svo lagt af stað til Troll á Suðurskautslandinu. Verkefnið er á vegum Loftleiða, dótturfélags Icelandair Group. Sambærilegt flug var farið árið 2015. Linda Gunnarsdóttir er yfirflugstjóri hjá Icelandair.
Þetta er óvenjulegt vegna þess að flugbrautin er gerð á ís. Við höfum þurft að sæta lagi, þetta eru svona veðurgluggar sem við þurfum að nýta okkur eins og fólk þekkir frá everest. helsta ógnin er snjóblinda, þ.e.a.s. skerpa á milli himins og jarðar er hvort tveggja hvítt en aðstæður í dag eru bara mjög góðar.
Vélin stoppar stutt við á þessum óhefðbundna flugvelli, aðeins í rúma klukkustund. Tilgangur ferðarinnar er að sækja vísindamenn á vegum Norska heimskautaráðsins sem eru við rannsóknir þar stóran hluta ársins.
Þetta eru vísindamenn sem eru búnir að vera á svæðinu í allt upp undir 14 mánuði, og eru að fara heim til Noregs í frí
Ein af flugvélum Icelandair er á óhefðbundnum slóðum þessa stundina. Hún er komin langleiðina til Suðurskautslandsins og á að lenda þar eftir tæpan hálftíma. 